**Retningslinjer for torsdags-rul i GBK**

Torsdags-rul er et tilbud til ungdomsafdelingens bedste spillere. Klubben stiller baner til rådighed, hvor træneren kan arbejde med 2 spillere ad gangen.

Træningen er ikke en ”åben” træning, men en træning som spillerne udtages til af klubbens cheftræner og de årgangsansvarlige trænere. Udvælgelse sker ved sæsonstart og holdene kører som udgangspunkt hele sæsonen.

Til hver bane knyttes 4 spillere til en given træner. Disse deles op i to grupper, som herefter træner hver anden torsdag.

Det tilstræbes at alle aldersgrupper er repræsenteret.

Denne træning har egenbetaling.

Kriterier for at blive tilbudt torsdags-rul:

Der er i alt 7 baner, dvs tilbuddet gives til 28 spillere. Der er ikke nogen fast klassificering påkrævet, men trænerne udvælger de bedste spillere fra hver årgang, således at de forskellige årgange så vidt muligt er repræsenteret og holdene bliver homogene.

Formål med torsdags-rullet:

Formålet er at arbejde målrettet med spillernes individuelle fokuspunkter.

Ungdomsudvalget